Tay
Warɛgak Puɔl in cɛ gɔ̱a̱r
TAY-TÄTH
Riet in nhiam
Ɛn Tay-täth ɛ raan ɣɔaa mi ci Puɔl ɛ kulɛ ri̱t ala Krith-cini, kä cua lät kɛɛl kɛ Puɔl ala ram mi luäk jɛ rɛy la̱t naŋä ruac Kuɔth raar. Ɛn Warɛgak Puɔl in cɛ gɔ̱a̱r Tay-täth cuɛ la̱t ni jɛ luääkdɛ min ŋuɛ̈t kä Ku-riit, mëë cɛ ba̱ny ɛn wani kɛ ɣöö bɛ la̱t duëël Kuɔth lɔ̱ guic. Kä jɛn warɛgak latdɛ ni gua̱th da̱ŋ diɔ̱k.
Kɛ nhiam, cua Tay-täth ti̱em ta̱a̱ in dee tekɛ ram mi la bo̱o̱th duëël Kuɔth, ce̱tkɛ ta̱a̱ in jiääk in tekɛ nɛy ti ŋuan kä ji̱ Ku-riit. Cu rɛwdɛ a ɣöö cua Tay-täth la̱t ɣöö bɛ bua̱n nath ti gööl ŋi̱eec i̱di dueel Kuɔth. Ce̱tkɛ dɔŋ wutni kɛnɛ dɔŋ mään (tin ba ŋuɛ̈tni mään lɛ wä ŋi̱eec), kɛ ŋuɛ̈tni wutni, kɛnɛ kuaany. Kä kɛ jɔakdɛ cu gɔ̱ɔ̱r buɔk Tay-täth la̱t ruac kɛ kui̱ ciɛɛŋä Krith-cini, ce̱tkɛ ɣöö deekɛ la nɛy ti gɔw, kä deekɛ la nɛy ti nhɔakɛ määth, kä dëë nyir nath lo̱k, kä cikɛ dee la ji̱ tɛɛrä, kä ca naath dee da̱a̱k rɛy duëël Kuɔth.

